આ પ્રસંગે જિલ્લા કલેકટર એસ. કે. લાંગાએ જણાવ્યું હતું કે, કલોલ પૂર્વ વિસ્તારની સમસ્યાઓ અને ટ્રાફિકના પ્રશ્નો રસ્તાઓ અને ઓવરબ્રીજ બનવાથી હલ થાય છે. કલોલ નગરપાલિકાના પ્રમુખ શ્રીમતી આનંદીબેન પટેલે સ્વાગત પ્રવચનમાં જણાવ્યું હતું કે, કલોલ શહેરના પૂર્વ – પશ્ચિમ વિસ્તારોના છેલ્લા ૨૦ વર્ષમાં સુંદર વિકાસ થયો છે. કલોલના નગરજનોને આધુનિક સુવિધા સાથે સુંદર ટાઉનહોલ ઉપલબ્ધ થતાં સ્થાનિક જનતાને સાંસ્કૃતિક કાર્યક્રમોનો પણ લાભ મળશે. આ પ્રસંગે જિલ્લા ભાજપ પ્રમુખ નૈલેશભાઇ શાહ, ચીફ ઓફિસર મનોજભાઇ સોલંકી, કલોલ પ્રાંત અધિકારી હર્ષ યાદવ સહિત વિશાળ સંખ્યામાં નગરજનો ઉપસ્થિત રહ્યાં હતાં. નગરપાલિકાના ઉપપ્રમુખ શૈલેન્દ્રસિંહ વાધેલાએ આભારવિધી કરી હતી.